CELEX: 32014D0280
Language: hu
Date: 2014-05-08 00:00:00
Title: 2014/280/EU: A Tanács határozata ( 2014. május 8. ) a II-1/29., II-2/3., 2/9.7., 2/13.4., 2/18., III/20. SOLAS-előírások, a mentőeszközökre vonatkozó előírás, valamint a 2011-es kiterjesztett ellenőrző program előírásai módosításainak a Tengerészeti Biztonsági Bizottság 93. ülésén történő elfogadása tekintetében az Európai Unió nevében képviselendő álláspontról

16.5.2014   
            
            
               HU
            
            
               Az Európai Unió Hivatalos Lapja
            
            
               L 145/40
            
         A TANÁCS HATÁROZATA
   (2014. május 8.)
   a II-1/29., II-2/3., 2/9.7., 2/13.4., 2/18., III/20. SOLAS-előírások, a mentőeszközökre vonatkozó előírás, valamint a 2011-es kiterjesztett ellenőrző program előírásai módosításainak a Tengerészeti Biztonsági Bizottság 93. ülésén történő elfogadása tekintetében az Európai Unió nevében képviselendő álláspontról
   
      (2014/280/EU)
   
   AZ EURÓPAI UNIÓ TANÁCSA
   tekintettel az Európai Unió működéséről szóló szerződésre és különösen annak 100. cikke (2) bekezdésére és 218. cikke (9) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az Európai Unió tengeri közlekedési ágazatra irányuló intézkedéseinek a tengeri közlekedés biztonságának javítását kell szolgálniuk. A biztonsági követelmények fő hivatkozási keretét a nemzetközi utakon közlekedő személyhajókra és nagysebességű utasszállító vízi járművekre nemzetközileg megállapított követelményeket magában foglaló, „Életbiztonság a tengeren” tárgyú, módosított 1974. évi nemzetközi egyezménynek (a módosított 1974. évi SOLAS-egyezmény) kell képeznie.
            
         
               (2)
            
            
               Az IMO Tengerészeti Biztonsági Bizottsága a 92. ülésén elfogadta többek között a II-1/29., II-2/3., 2/9.7., 2/13.4., 2/18. és III/20. SOLAS-előírás, a mentőeszközökre vonatkozó előírás, valamint a 2011-es kiterjesztett ellenőrző program előírásai módosításait. Ezek a módosítások várhatóan a Tengerészeti Biztonsági Bizottság 2014 májusában tartandó 93. ülésén kerülnek elfogadásra.
            
         
               (3)
            
            
               A II-2/3. és a II-2/9.7. SOLAS-előírás módosításai az új hajók szellőzőcsatornáinak tűzállósága tekintetében új előírásokat vezetnek be a hajók szellőzőrendszerére vonatkozóan, beleértve a több mint 36 utast szállító személyhajókat is. E témákkal a 2009/45/EK európai parlamenti és tanácsi irányelv (1) 1. melléklete II-2. fejezete A. része 12. előírásának és B. része 9. előírásának a több mint 36 utast szállító személyhajók szellőzőrendszerére vonatkozó rendelkezései foglalkoznak, melyek a SOLAS-egyezmény ugyanezen, jelenleg módosításra kerülő rendelkezésein alapulnak.
            
         
               (4)
            
            
               A II-2/13.4. SOLAS-előírás módosításai az új személyszállító és teherhajók gépteréből vezető további menekülési útvonalakat határoznak meg. E témákkal a 2009/45/EK irányelv 1. melléklete II-2. fejezete B. része 6. előírásának rendelkezései (menekülési útvonalak) foglalkoznak, melyek a SOLAS-egyezmény ugyanezen, jelenleg módosításra kerülő rendelkezésein alapulnak.
            
         
               (5)
            
            
               SOLAS-előírás módosításai a ro-ro személyhajók helikopter-leszállóhelyei tekintetében az új hajók esetében egy habbal oltó tűzoltórendszerre vonatkozó előírást vezetnek be, amely megfelel az MSC.1/Circ.1431 számú, 2012. május 31-i IMO-körlevélben meghatározott, a helikopter-létesítmények habbal oltó tűzoltó készülékeinek jóváhagyására vonatkozó útmutatásoknak. A 2009/45/EK irányelv 1. melléklete II-2. fejezete B. részének 18. előírása úgy rendelkezik, hogy a helikopterfedélzetekkel rendelkező hajóknak meg kell felelniük SOLAS-egyezmény 2003. január 1-jén hatályos követelményeinek, melyek most várhatóan módosulni fognak.
            
         
               (6)
            
            
               A SOLAS-egyezmény III. fejezete 20. előírásának, valamint ezzel összefüggésben a mentőcsónakok és készenléti mentőcsónakok valamennyi hajó tekintetében történő időszakos felülvizsgálatához és karbantartásához kapcsolódó követelmények módosításai ezen részletes előírások kötelező érvényűvé tételét célozzák. A 2009/45/EK irányelv 1. mellékletének III. fejezete előírja, hogy a mentőeszközök karbantartása és szemléje a SOLAS-egyezmény módosításra kerülő III/20. szabálya ugyanezen előírásainak megfelelően történik.
            
         
               (7)
            
            
               A mentőeszközökre vonatkozó előírásoknak a mentőmellények referencia-vizsgálati eszközei tekintetében történő módosítása a referencia-vizsgálati eszközökre vonatkozó új előírásokat vezet be. A 2009/45/EK irányelv III. fejezetének 2.2. előírása úgy rendelkezik, hogy minden ilyen személyi életmentő felszerelésnek meg kell felelnie az LSA-szabályzatnak. Ezenfelül a 96/98/EK tanácsi irányelv (2) 5. cikkének (1) bekezdése előírja, hogy azoknak a felszereléseknek, amelyek egy közösségi hajó fedélzetén kerülnek elhelyezésre és amelyek az A.1. melléklet felsorolásában szerepelnek, ki kell elégíteniük az említett mellékletnek a rendelkezéseiben említett nemzetközi jogi eszközökben előírt elvárásokat. Az A.1. melléklet A.1.1.4. pontjában található táblázatban a mentőmellényekre alkalmazandó normát az MSC 48(66) IMO határozat – vagyis a jelenleg módosításra kerülő LSA-szabályzat – írja elő.
            
         
               (8)
            
            
               A II-1/29. SOLAS-előírásnak a kormánygépek próbájára vonatkozó előírások tekintetében történő módosításai további előírásokat vezetnek be a tengeri merülésnek való megfelelés bemutatására. A 2009/45/EK irányelv 1. melléklete II-1. fejezete C. részének 6. és 7. előírása a SOLAS II-1. fejezete C. részének 29. előírásában található ugyanezen, a fő- és segéd-kormányberendezésre vonatkozó, jelenleg módosításra kerülő rendelkezésein alapulnak és azokat ismétlik.
            
         
               (9)
            
            
               A II-1/29., II-2/3., 2/9.7., 2/13.4., 2/18. és III/20. SOLAS-előírások és a mentőeszközökre vonatkozó előírás fenti módosításai a 2009/45/EK irányelv 1. és 3. cikke szerinti azon személyhajókra és nagysebességű utasszállító vízi járművekre vonatkoznak, amelyek belföldi úton közlekednek. Ennélfogva ezek a módosítások az Unió kizárólagos hatáskörébe tartoznak, amennyiben azon személyhajókra és nagysebességű utasszállító vízi járművekre vonatkoznak, amelyek belföldi úton közlekednek.
            
         
               (10)
            
            
               A 2011-es kiterjesztett ellenőrző program előírásainak módosításai a hajóosztályozó társaságok/elismert szervezetek gyakorlatával való összehangolást szolgálják. Az 530/2012/EU európai parlamenti és tanácsi rendelet (3) 5. és 6. cikke kötelezővé teszi az IMO állapotminősítési rendszerének alkalmazását minden tizenöt évnél régebbi egyhéjazatú olajszállító tartályhajó esetében. Az ömlesztettárú-szállító hajók és a kőolajszállító tartályhajók vizsgálatakor alkalmazandó kiterjesztett ellenőrző program (Enhanced Survey Programme, ESP) határozza meg ezen alaposabb vizsgálat mikéntjét. Mivel a CAS az ESP-t alkalmazza célja elérése érdekében, az ESP vizsgálatainak bármely módosítása az 530/2012/EU rendelettel automatikusan alkalmazandó.
            
         
               (11)
            
            
               Az Unió sem az IMO-nak nem tagja, sem az egyezményeknek, sem a vonatkozó szabályzatoknak nem részes fele. A Tanácsnak tehát fel kell hatalmaznia a tagállamokat arra, hogy képviseljék az Unió álláspontját, és a szóban forgó módosításokat magukra nézve kötelezőknek ismerjék el, amennyiben azok az Unió kizárólagos hatáskörébe tartoznak,
            
         ELFOGADTA EZT A HATÁROZATOT:
   1. cikk
   (1)   Az IMO Tengerészeti Biztonsági Bizottság 93. ülésén az az álláspont képviselendő, miszerint az Unió egyetért a II-2/3., 2/9.7., 2/13.4. és 2/18. SOLAS-előírások módosításainak elfogadásával az MSC 92/26.Add.1 jelzetű IMO-dokumentum 13. mellékletében meghatározottak szerint, valamint a II-1/29.és a III/20. SOLAS-előírások, a mentőeszközökre vonatkozó előírás, valamint a 2011-es kiterjesztett ellenőrző program előírásai módosításainak elfogadásával az MSC 92/26/Add.2 jelzetű IMO-dokumentum 31., 32., 33., 34., 35. és 36. mellékletében meghatározottak szerint.
   (2)   Az Uniónak az (1) bekezdés szerinti álláspontját az IMO-tagsággal rendelkező tagállamok az Unió érdekében együttesen eljárva képviselik.
   (3)   Az álláspontot érintő alaki, illetve kismértékű változtatások az álláspont módosítása nélkül is elfogadhatók.
   2. cikk
   A Tanács a tagállamokat felhatalmazza, hogy az 1. cikk (1) bekezdésében említett módosításokat – az Unió érdekét szem előtt tartva – magukra nézve kötelezőnek ismerjék el, amennyiben azok az Unió kirázólagos hatáskörébe tartoznak.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2014. május 8-án.
      
         
            a Tanács részéről
         
         
            az elnök
         
         P. MITARACHI
      
   
   
      (1)  Az Európai Parlament és a Tanács 2009. május 6-i 2009/45/EK irányelve az árvízkockázatok értékeléséről és kezeléséről (HL L 163., 2009.6.25., 1. o.).
   
      (2)  A Tanács 1996. december 20-i 96/98/EK irányelve a tengerészeti felszerelésekről (HL L 46., 1997.2.17., 25. o., magyar nyelvű különkiadás: 7. fejezet, 3. kötet, 3. o.).
   
      (3)  Az Európai Parlament és a Tanács 2012. június 13-i 530/2012/EU rendelete az egyhéjazatú olajszállító tartályhajókra alkalmazandó kettős héjazatra vagy azzal egyenértékű szerkezeti megoldásra vonatkozó követelmények gyorsított bevezetéséről (HL L 172., 2012.6.30., 3. o.).